[pic] | EUROOPA ÜHENDUSTE KOMISJON |

Brüssel 01.07.2005

KOM(2005)296 lõplik

2003/0198 A (COD)2003/0198 B (COD)

KOMISJONI TEATIS EUROOPA PARLAMENDILE mis on kooskõlas EÜ asutamislepingu artikli 251 lõike 2 teise lõiguga ning milles käsitletakse

nõukogu ühist seisukohta teatavaid fluoritud kasvuhoonegaase käsitleva Euroopa Parlamendi ja nõukogu määruse ning mootorsõidukite kliimaseadmete heitkoguseid ja nõukogu direktiivi 70/156/EMÜ muutmist käsitleva Euroopa Parlamendi ja nõukogu direktiivi vastuvõtmise kohta

2003/0198 A (COD)2003/0198 B (COD)

KOMISJONI TEATIS EUROOPA PARLAMENDILE mis on kooskõlas EÜ asutamislepingu artikli 251 lõike 2 teise lõiguga ning milles käsitletakse

nõukogu ühist seisukohta teatavaid fluoritud kasvuhoonegaase käsitleva Euroopa Parlamendi ja nõukogu määruse ning mootorsõidukite kliimaseadmete heitkoguseid ja nõukogu direktiivi 70/156/EMÜ muutmist käsitleva Euroopa Parlamendi ja nõukogu direktiivi vastuvõtmise kohta

1. MENETLUS

11. augusti 2003. aasta ettepanek KOM(2003)492 lõplik edastati nõukogule ja parlamendile EÜ asutamislepingu artikli 175 lõikes 1 sätestatud kaasotsustamismenetlust järgides 12. augustil 2003.

Euroopa majandus- ja sotsiaalkomitee esitas oma arvamuse 28. jaanuaril 2004.[1]

Euroopa Parlament esitas oma arvamuse 31. märtsi 2004. aasta istungil esimesel lugemisel.

Järgides Euroopa Parlamendi arvamust ning kooskõlas EÜ asutamislepingu artikli 250 lõikega 2 saavutas nõukogu kvalifitseeritud häälteenamusega ühise seisukoha osas poliitilise kokkuleppe 14. oktoobril 2004.

Nõukogu võttis ühise seisukoha ametlikult vastu 20. juunil 2005.

2. KOMISJONI ETTEPANEKU EESMÄRK

Komisjoni ettepaneku üldine eesmärk on anda oluline panus Kyoto protokolliga Euroopa Ühendusele seatud eesmärgi täitmisse, võttes fluoritud kasvuhoonegaaside heitkoguste vähendamiseks majanduslikult tõhusad meetmed. Fluoritud kasvuhoonegaaside hinnangulised heitkogused (CO2-ekvivalentidena) suureneksid tavapärase majandustegevuse korral ajavahemikul 1995 kuni 2010 umbes 50%. Veelgi olulisem on ELi õigusaktide kiire vastuvõtmine ja rakendamine, et vähendada kasvuhoonegaaside heitkoguseid, arvestades Kyoto protokolli jõustumist 16. veebruaril 2005.

Ettepaneku teine eesmärk on vältida siseturu moonutamist, mis võib olla Kyoto protokolliga liikmesriikidele seatud eesmärkide täitmiseks võetavate erinevate olemasolevate või plaanitavate meetmete tagajärg. See eeldab ühtlustatud turustamis- ja kasutamispiiranguid fluoritud gaaside rakenduste puhul, kus nende isoleerimine on keeruline või kus nende kasutust peetakse sobimatuks ning kus on võimalik kasutada asendusaineid. Eesmärgi täitmisel on üheks põhielemendiks sõidukitesse paigaldatavates kliimaseadmetes (liikuvad kliimaseadmed – MACd) kasutatavate fluoritud kasvuhoonegaaside lekke kontroll ning selliste kliimaseadmete, milles kasutatakse gaasi HFC 134a, keelustamine alates teatavast kuupäevast.

Ettepaneku tulemusena peaks fluoritud kasvuhoonegaaside kavandatud heitkogused vähenema 2010. aastaks umbes 23 miljoni tonni CO2–ekvivalendi võrra ning hiljem veelgi rohkem, sest mõned sätted, eriti HFC-134a järkjärguline keelustamine MACdes, hakkavad märkimisväärset mõju avaldama alles pärast 2010. aastat.

Toetudes komisjoni ettepanekule, võib kahest õigusaktist koosnev ühine seisukoht anda olulise panuse kindlustamaks, et juriidilisi kohustusi, mis on võetud kasvuhoonegaaside heite vähendamiseks vastavalt 31. mail 2002 Euroopa Ühenduse ja selle liikmesriikide poolt ratifitseeritud Kyoto protokollile, täidetakse majanduslikult tõhusal viisil.

3. KOMISJONI MÄRKUSED ÜHISE SEISUKOHA KOHTA

3.1. Üldised märkused

Parlamendi 81 muudatusettepanekust 54 sisalduvad täielikult, osaliselt või põhimõtteliselt ühises seisukohas. 27 ühises seisukohas sisalduvat parlamendi tehtud muudatust on komisjon heaks kiitnud.

Komisjon leiab, et ühise seisukoha esitamine teatud fluoritud kasvuhoonegaase käsitleva määruse ja MACde heitkoguseid käsitleva direktiivi vormis ei muuda tema ettepaneku lähenemisviisi ega eesmärke. Õigusakti vormi muutmine peegeldab parlamendi soovi kasutada MACdega tegelemiseks tüübikinnitust käsitlevaid õigusakte. Komisjon nõustus selle vormimuutusega tingimusel, et neid kahte elementi käsitletakse tervikpaketina, mis tagab algse ettepaneku keskkonnakaitse eesmärgid. Nõusoleku andis ka nõukoguja see peegeldub ühise seisukoha põhjendustes.

Komisjon tegi määruse artikli 10 kohta avalduse (esitatud lisas).

3.2. Üksikasjalikud märkused

3.2.1. Parlamendi muudatused, millega komisjon nõustub ja mis sisalduvad täielikult, osaliselt või põhimõtteliselt ühises seisukohas

Muudatustega 3 , 34 ja 79 lisatakse terminis „fluoritud gaasid” sõna „gaasid” ette sõna „kasvuhoone-“ (kasutatakse terves tekstis).

Muudatusega 8 sätestatakse üksikasjalikumalt kõik aspektid, mida määruse artikli 1 lõige 2 ühises seisukohas käsitleb.

Muudatusega 12 täpsustatakse kokkukogumise mõistet.

Muudatusega 13 sätestatakse hävitamise mõiste.

Muudatustega 15 , 16 ja 17 muudetakse selgemaks hõlmatud ainete mõistet.

Muudatusega 18 lisatakse globaalse soojenemise teguri (GWP) mõistele õiguslikku selgust ja õiguskindlust.

Muudatusega 29 tagatakse, et pärast leket toimuvad nõuetekohased parandustööd.

Muudatusega 30 sätestatakse kontrollide sageduse vähendamine lekke puudumise korral.

Muudatustega 31 ja 107 lubatakse ISO standardile 14520 vastavaid tuletõrjeseadmete kontrolle.

Muudatustega 32 ja 33 nõutakse, et lekke tuvastamise süsteemid asuksid kohtades, kus lekke tõenäosus on suurem.

Muudatus 35 sätestab võimalikult kiired parandustööd lekke korral .

Muudatusega 41 nõutakse liikmesriikidelt nende koolitussüsteemide kohandamist.

Muudatustega 46 , 50, 52 ja 63 muudetakse teksti selgemaks heitkoguste aruandluse osas.

Muudatuse 78 eesmärk on anda uues märgistamise sättes informatsiooni fluoritud gaase sisaldavate toodete ja seadmete GWP kohta.

Muudatusega 82 sätestatakse määruse muutmise vajaduse ülevaatamine. Direktiivi osas hõlmab seda põhimõtteliselt artikkel 8. Muudatusega 111 nõutakse, et alates 31. detsembrist 2006 vastaksid uued sõidukitüübid standardse katsemenetluse abil määratud lekkekiirustele.

3.2.2. Parlamendi muudatused, millega komisjon nõustub, kuid mis ei sisaldu ühises seisukohas

Seoses põhjendustega: muudatus 7 käsitleb koolitamist ja sertifitseerimist. Nõukogu on otsustanud mitte laskuda iga sätte puhul üksikasjadesse. Komisjon toetab seda, arvestades, et määruse koolitamist ja sertifitseerimist käsitlevaid sätteid tugevdatakse.

Seoses mõistetega: ühenduse õigusaktidel põhinev terminite määratlemine, kui see on võimalik, võib muudatuste 9 ja 11 kohaselt anda juurde nii selgust kui ka õiguskindlust. Ühine seisukoht ei sisalda Parlamendi soovitatud mahuti ja tootja mõisteid, kuid komisjon on arvamusel, et see ei õõnesta tema ettepanekut.

Seoses standardsete katsetega enne turuleviimist: muudatusega 24 nõutakse, et külmutus- ja kliimaseadmed ning soojuspumbad peavad enne turuleviimist läbima standardsed katsed, kuid need standardid peavad põhinema olemasolevatel õigusaktidel, mitte komitee määratletud testidel. Nõukogu leiab, et see on tavapärane menetlus ning seetõttu ei ole seda ühises seisukohas vaja korrata.

Seoses sertifitseeritud töötajate ja ettevõtjate elektroonilise registriga: muudatuses 40 sätestatud elektrooniline register oleks võinud olla kasulik vahend, et aidata käitajaid kvalifitseeritud töötajate kasutamisel. Ühises seisukohas see säte ei sisaldu ning kuna see ei ole piiramist käsitlevate sätete seisukohalt keskse tähtsusega, on komisjon sellega nõus.

Seoses liikuvate kliimaseadmetega, mille GWP on madalam kui 100, ning seoses rahaliste stiimulitega: muudatusega 77 nõutakse, et liikmesriigid edendaksid selliste seadmete (MACd) kasutamist, mille GWP on madalam kui 100, ning kasutaksid rahalisi stiimuleid. Komisjon on sellega põhimõtteliselt nõus, kuid leiab, et see ei tohiks olla kohustuslik. See muudatus ei sisaldu ühises seisukohas .

Seoses kokkukogumise eesmärkide ja kokkukogumise õigusliku raamistiku muutmise vajaduse ülevaatamisega: muudatus 81 käsitleb kokkukogumist käsitleva osa tugevdamist ülevaatamisega seotud sätetes. Komisjon leidis, et kokkukogumise sätete ülevaatamist saaks kasulikult käsitleda ülevaatamisklauslis. See ei sisaldu ühises seisukohas, kuid komisjon leiab, et seda hõlmab nõue hinnata „asjakohaste sätete mõju.”

3.2.3. Parlamendi muudatused, millega komisjon ei nõustu, kuid mis sisalduvad ühises seisukohas

Seoses liikuvate kliimaseadmetega: muudatusega 6 jäetakse välja põhjendus, mis viitab muudatusega 105 seotud üleantavatele kvootidele. Komisjon ei saanud kumbagi muudatust algselt heaks kiita. Nõukogu järgib seoses MACde heitkoguste vähendamiseks kasutatavate õigusaktidega Parlamendi lähenemisviisi ning ühise seisukohaga jõustatakse tüübikinnitust käsitleva direktiivi abil (millega muudetakse direktiivi 1970/156/EÜ) komisjoni soovitatud sätted.

Seoses turuleviimise mõistega: muudatus 10 käsitleb nii fluoritud gaaside kui ka neid sisaldavate toodete ja seadmete turuleviimist. Selle muudatusega kaotati ka viide komisjoni ettepanekus sisalduvale sõnale „kasutamata”. Komisjon saab uut mõistet toetada, sest see ei sisalda fluoritud gaaside turuleviimist.

Seoses terminitega „käitaja” ja „omanik”: muudatustega 23 ja 34 asendatakse termin „omanikud ja käitajad” komisjoni ettepanekul terminiga „käitajad”. Komisjon võttis seisukoha, et piiramise kohustus peab olema selgelt määratletud ning standardmenetluse kohaselt pidi see kohustus langema käitajale. Ühise seisukoha artikli 2 lõige f sätestab siiski, et piiramist ja kokkukogumist käsitlevate sätete eest on võimalik vastutavaks määrata ka „omanik”.

Seoses terminitega „akrediteeritud äriühingud” ja „sertifitseeritud töötajad”: muudatustega 26 , 27 ja 28 võetakse termini „sertifitseeritud töötajad” kõrvale kasutusele „sertifitseeritud äriühingute” mõiste. Komisjon võttis seisukoha, et piiramist käsitlevate sätete põhielement on vajadus kvalifitseeritud töötajate järele. Sõna „sertifitseeritud” kasutamine töötajate kohta sõna „kvalifitseeritud” asemel on vastuvõetav koos äriühingute lisamisega artikli 3 lõikesse 2, sest kontrollsüsteemi on aruandluse osas tugevdatud.

Seoses fluoritud gaaside kokkukogumisega: muudatusega 39 nõutakse, et kokkukogumine toimuks teenindustööde ja lõpliku hävitamise käigus. Ühise seisukoha tekstis on aga sõnad „ja enne lõplikku hävitamist“. Komisjon on sellise sõnastusega nõus.

Seoses kontrollide sageduse vähendamisega lekke puudumise korral: seoses muudatusega 110 eelistas komisjon jätta vähendamise otsus selleks sobivaima pädeva asutuse hooleks. Ühise seisukoha kohaselt võib kontrollide sagedust poole võrra vähendada, kui kasutusele on võetud nõuetekohaselt toimiv lekke tuvastamise süsteem.

Seoses koolituse ja sertifitseerimisega: komisjon ei saanud heaks kiita muudatusi 42 , 43 ja 44 , mis eeldaks olemasolevate skeemide kooskõlla viimist määruse nõuetega, sest need olid liiga ettekirjutavad. Osa nendes muudatustes sätestatud mõistetest on esitatud ühise seisukoha artiklis 5, mida on oluliselt muudetud. Minimaalsete koolitusstandardite ja vastastikuse tunnustamise kehtestamise ajakava ja menetluse põhielemendid jäävad puutumata.

Seoses aruandlusega: komisjon ei saanud heaks kiita muudatusi 47, 48, 54, 55, 57, 59, 60 ja 62 , millega esitatakse redaktsioonilised muudatused, mis eemaldavad tootjate kohustuse hinnata lõpptarbijate heitkoguseid; võetakse kasutusele iga gaasi olelustsükli heitkoguse mõiste ning kehtestatakse liikmesriikidele registreeritud andmete representatiivse valimi läbivaatamise ja komisjonile aruande esitamise nõue. Komisjon ei kiitnud neid muudatusi heaks, sest need rikuksid kokkuvõttes aruandlust käsitlevate sätete tasakaalu. Ühises seisukohas on siiski leitud kompromiss, mille komisjon heaks kiidab.

Seoses liikuvate kliimaseadmetega: muudatustega 65, 71, 73, 76, 105, 108, 111 ja 112 asendatakse üleantavaid kvoote käsitlevad sätted tüübikinnitust käsitlevate sätetega. Kui oli selgunud, et nõukogu eelistab kasutatava õigusakti osas parlamendi lähenemist, nõustus komisjon nende muudatustega. Institutsioonide arvamused erinevad siiski nende sätete jõustumise tähtaegade määramisel. Parlament pani ette, et uut tüüpi sõidukite puhul võiks tähtaeg olla 2011 ja kõikide uute sõidukite puhul 2014. Komisjon leidis, et selleks, et olla samaväärne tema ettepanekuga, ei tohiks need tähtajad olla hilisemad kui 2010 ja 2016. Komisjon leidis, et see on oluline Kyoto protokolliga EÜ-le seatud eesmärgi täitmiseks. Ühine seisukoht jõustab komisjoni soovitatud sätted tüübikinnitust käsitleva direktiivi abil, millega muudetakse direktiivi 1970/156/EÜ ning milles sätestatakse HFC-134a kasutamise järkjärguline lõpetamine uut tüüpi sõidukite puhul ja uute sõidukite puhul vastavalt aastateks 2011 ja 2017.

Seoses uuendatud liikuvate kliimaseadmetega: muudatustega 85 ja 96 kaotatakse pärast kvoodisüsteemi välja jätmist ka uuendatud MACde mõiste. Komisjon leidis, et see tuleks alles jätta. Üleantavaid kvoote käsitlevad sätted asendati siiski tüübikinnitust käsitlevate sätetega ning seega ei ole parandatud MACd enam vajalikud ja need jäetakse ühisest seisukohast välja.

Seoses aruandlusega kliimasõbralike kliimaseadmete arendamise edenemise kohta: muudatusega 86 nähakse ette, et komisjon peab pärast kahte aastat esitama aruande kliimasõbralike kliimaseadmete arendamise edenemise kohta. Ühise seisukoha tüübikinnitust käsitleva direktiivi artikli 8 lõikega 1 sätestatakse fluoritud kasvuhoonegaaside GWPd käsitlevate ühenduse sätete muutmise vajaduse ülevaatamine.

3.2.4. Parlamendi muudatused, millega komisjon ei nõustu ja mis ei sisaldu ühises seisukohas

Seoses põhjendustega: muudatuses 2 esitatakse põhjendus, mis on seotud iga liikmesriigi Kyoto protokolli heitkoguste eesmärgiga ning vajadusega eraldi tegevuste järele igas liikmesriigis. Üldse ei mainita aga vajadust, mis võib mõnel juhul tekkida ühtlustatud tegevuse järele; arvestades, et mõnesid määruse ettepanekus toodud tegevusi hõlmab artikkel 95, ei pruugi liikmesriikide täieliku otsustamisvabaduse rakendamine oma riiklike meetmete osas võimalik olla.

Seoses põhjendustega: muudatuses 4 esitatakse põhjendus, milles osutatakse, et enamiku rakenduste puhul esineb fluoritud gaasidele ka asendusaineid ning seetõttu on oluline lubada fluoritud gaaside kasutamist ainult rakendustes, kus asendusaineid ei esine. Kavandatud määrusega keelatakse mitmed fluoritud gaaside kasutusalad ja tooted, milles fluoritud gaase kasutatakse. Komisjon tegeleb ülevaatamist käsitleva artikli kohaselt teiste fluoritud gaase sisaldavate rakenduste uurimisega.

Seoses põhjendustega: muudatuses 5 on sätestatud, et liikmesriigid võivad lisaks ühenduse nõuetele kehtestada riiklikud aruandluse lisanõuded. Komisjon seda heaks ei kiitnud, uskudes, et seda peaks hõlmama järelevalvesüsteem. Ühises seisukohas on siiski üks üldine põhjendus, mis viitab komisjoni toetatavale riiklikule aruandlusele.

Seoses uute aerosoolide mõistega: muudatusega 20 oleks komisjoni soovitatud mõiste asendatud uue „tehniliste aerosoolide” mõistega. Komisjon leiab, et selle muudatuse vajadust ei ole täielikult hinnatud, ning toetab ühise seisukoha mõistet, mis on kooskõlas ka komisjoni ettepanekuga.

Seoses uue väikeste autotootjate mõistega: komisjon ei kiitnud muudatust 21 heaks, sest see mõiste ei ole tüübikinnitussüsteemiga kooskõlas. Seoses heitmete ärahoidmise ja minimeerimise üldise kohustusega: seoses muudatusega 22 on komisjoni seisukoht, et seda hõlmab juba artikkel 3. Komisjon toetab ühist seisukohta.

Seoses liikuvate seadmete kontrolliga: komisjon lükkas muudatuse 25 tagasi, sest vajalikku tehnilist ja majanduslikku hinnangut ei ole veel antud. Komisjon toetab ühist seisukohta.

Seoses tuletõrjesüsteemide kontrolli üksuste registreerimisega: komisjon ei kiitnud muudatust 36 heaks, leides, et see raskendaks tööstuse toimimist, ilma selge kasuta. See muudatus ei sisaldu ühises seisukohas.

Seoses aruandlusega : komisjon lükkas muudatused 49 , 57 ja 61 tagasi, sest need laiendasid aruandlust käsitlevate sätete reguleerimisala ning ei olnud selge, missugust lisakasu annaks fluoritud gaaside heitkoguste hindamine EÜs. Seda seisukohta kinnitatakse ka ühises seisukohas.

Seoses väävelheksafluoriidi kasutamisega magneesiumsurvevalus: komisjon lükkas tagasi muudatuse 64 , mis eemaldab kasutamispiirangu alla 500 kg aastas. Ka see muudatus ei sisaldu ühises seisukohas, kuigi selle erandi ülevaatamist nõutakse 1. jaanuariks 2010.

Seoses külmutus- ja kliimaseadmete edendamisega rahaliste ja muude stiimulite abil: komisjon lükkas muudatused 69 ja 74 tagasi, sest selliste rahaliste stiimulite kasutamine võib EÜ riiklikke toetusi käsitlevate õigusaktidega seoses keeruliseks osutuda.

Seoses maksusoodustuste kehtestamisega liikuvate kliimaseadmete (MACd) (mille GWP<50) ümberehitamiseks: komisjon ei usu, et muudatus 75 on teostatav ning toetab ühist seisukohta.

Seoses kliimasõbralike kliimaseadmete ülevaatamisega kaks aastat pärast jõustumist: komisjon ei saanud muudatust 80 heaks kiita, sest selle reguleerimisala oli liiga lai ning see ülevaatamine oleks vastuolus komisjoni ettepanekus ja ühises seisukohas sisalduva ülevaatamise ajakavaga.

Seoses komiteega: muudatusega 83 tehakse ettepanek luua uus lisakomitee, mis tegeleks erialase kvalifikatsiooni tunnustamisega. Komisjon usub, et määruses (EÜ) nr 2037/2000 sätestatud komitee on sobiv. Komisjon lükkas tagasi ka muudatuse 104 , millega kutsuti üles looma määruses (EÜ) nr 2037/2000 sätestatud komitee asemele uut alalist komiteed.

Seoses II lisa (keelud) muutmisega: muudatusega 84 soovitati teha mitu muutust seoses PFCde kasutamisega tuletõrjesüsteemides ja uutes aerosoolides. Komisjon lükkas need muutused tagasi, sest need kas nõrgendasid ettepanekut (PFCd) või aerosoolide puhul eeldasid tehnilise lisahindamise vajadust.

Seoses gaasi HFC-152a kasutavate liikuvate kliimaseadmetega: muudatusega 108 (ja muudatustega 73 ja 112 ) vähendatakse külmutusseadmete GWPd 150-lt 50-le, mis takistaks HFC-152a kasutamist. Komisjoni arvamus on, et see ei ole keskkonna seisukohast õigustatud. Ühise seisukoha tüübikinnitust käsitleva direktiivi artikli 8 lõikega 1 sätestatakse siiski fluoritud kasvuhoonegaaside GWPd käsitlevate ühenduse sätete muutmise vajaduse ülevaatamine.

3.2.5. Nõukogu lisamuutused komisjoni ettepanekusse

Seoses õigusliku alusega: Arvestades nõukogu otsust muuta komisjoni ettepaneku vormi nii, et see koosneks konkreetselt MACdes sisalduvaid HFCsid käsitlevast direktiivist ja ülejäänud algset ettepanekut hõlmavast määrusest, kiidab komisjon heaks, et direktiiv peaks põhinema ainult artiklil 95 ning et määruse õiguslik alus peaks olema artikkel 175 ja mõnede artiklite osas artikkel 95. Ühine seisukoht on selle seisukohaga kooskõlas. Põhjendusega 5 selgitatakse, milline määruse artikkel põhineb artiklil 95.

Seoses toodete ja seadmete märgistamisega: ühine seisukoht sisaldab uut märgistamist käsitlevat artiklit, millega tagatakse, et teatud fluoritud kasvuhoonegaase sisaldavad tooted ja seadmed ei satuks turule ilma sobiva märgistuseta. Komisjon määrab komiteemenetluse abil märgistuse vormi.

Seoses ülevaatamisega: komisjon tervitab üksikasjalikke ülevaatamist käsitlevaid sätteid, mis tugevdavad komisjoni ettepanekut. Komisjon viitas faktile, et nende ettepanek on alles esimene samm, millele järgneb neli aastat pärast määruse jõustumist ülevaatamine, mis on edenemise hindamise ja vajadusel uute ettepanekute ettevalmistamise jaoks oluline tööriist.

Seoses jõustumisega: ühise seisukoha määrus jõustub komisjoni soovitatud kahekümne päeva asemel kaksteist kuud pärast selle avaldamist Euroopa Liidu Teatajas. Direktiivi puhul jääb kehtima kahekümnepäevane jõustumistähtaeg. Määruse jõustumistähtaega muudeti, sest enamik II lisas sätestatud keelde hakkavad kehtima alates määruse jõustumisest. Komisjon on sellega nõus.

4. KOKKUVÕTE

Ühise seisukoha hinnangus on komisjon arvestanud asjaoluga, et komisjoni ettepaneku vormi muudeti nii, et see koosneb konkreetselt MACdes sisalduvaid HFCsid käsitlevast ja sõidukite tüübikinnitust käsitlevaid õigusakte kasutavast direktiivist ning ülejäänud algset ettepanekut hõlmavast määrusest. Komisjon nõustus selle vormimuutusega tingimusel, et nende sisu käsitletakse tervikpaketina, mis tagab algse ettepaneku keskkonnakaitse eesmärgid. Samamoodi pidas ka nõukogu oluliseks nende õigusaktide sisu käsitlemist tervikpaketina ning kajastas seda määruse põhjenduses 8 ning direktiivi põhjenduses 6 , mis rõhutavad, et need õigusaktid tuleks vastu võtta ja Euroopa Liidu Teatajas avaldada üheaegselt.

MACsid käsitleva direktiivi osas on ühises seisukohas vastu võetud parlamendi ettepanek lõpetada fluoritud gaaside kasutamine MACdes järkjärgult, kasutades selleks üleantavate kvootide süsteemi asemel tüübikinnitusmenetlust. Kuigi alguses ei saanud komisjon sellist muudatust heaks kiita, on ta nüüd otsustanud tüübikinnitusmenetlust toetada, arvestades, et ei parlament ega nõukogu ei olnud komisjoni ettepaneku heakskiitmiseks valmis ning et komisjoni ettepaneku üldisi keskkonnakaitse eesmärke ei muudeta.

Ei komisjon ega nõukogu kiitnud heaks parlamendi ettepanekut vähendada MACdes kasutatavate fluoritud gaaside GWPd 150-lt 50-le, sest see seaks takistuse võimalikule alternatiivsele tehnoloogiale – HFC-152a kasutamisele –, kusjuures kasu keskkonnale oleks vaid minimaalne. Komisjon on tüübikinnitust käsitleva direktiivi artikli 8 lõike 1 raames siiski kohustatud tehnoloogilise ja teadusliku arengu valguses fluoritud gaaside GWP võimalike muutuste ülevaatamist ja aruandlust läbi viima.

Ühine seisukoht sisaldab suurt osa parlamendi esimesel lugemist esitatud muudatustest. Mitmed neist aitavad selgitada ettepaneku termineid ning parandavad läbipaistvust ja usaldusväärsust. Üldise kokkuleppe osana nõustub ka komisjon mitmete parlamendi soovitatud muudatustega, mille komisjon algselt tagasi lükkas, näiteks aruandlust käsitlevate sätete muudatused, mis on ühises seisukohas osaliselt heaks kiidetud ja ümber sõnastatud. Mitmel juhul minnakse ühises seisukohas kaugemalegi kui komisjoni ettepanekus, näiteks uus märgistamist käsitlev artikkel, mille komisjon heaks kiidab. Enamik parlamendi muudatusettepanekuid võeti arvesse, eriti olulisel määral tugevdati ja muudeti täpsemaks määruse ülevaatamist käsitlevat artiklit, mis annab komisjonile kasulikke juhiseid määruses sätestatud poliitikavaldkondade hindamiseks ja vajadusel edasiste meetmete soovitamiseks.

Seetõttu toetab komisjon 20. juunil 2005 kvalifitseeritud häälteenamusega vastu võetud ühist seisukohta.

LISA

Komisjoni avaldus ülevaatamise kohta,

millele viidatakse artikli 10 lõike 2 punktis j

Komisjon teatab , et võimalikud sektorid artikli 10 lõike 2 lõigus j viidatud ülevaatamiseks võivad seoses II lisaga olla järgmised:

- aerosoolide sektori rakendused;

- külmutus- ja kliimaseadmete (v.a mootorsõidukites kasutatavad) ning soojuspumpade sektori rakendused;

- vahud, nii jäigad kui ka elastsed;

- tuletõrjesüsteemid ja tulekustutid.

[1] EÜTs seni avaldamata